CELEX: 22019A1126(01)
Language: el
Date: 2019-10-24 00:00:00
Title: Συμφωνια μεταξύ της Ευρωπαϊκής Κοινότητας Ατομικής Ενέργειας και του Οργανισμού Ενεργειακής Ανάπτυξης της Κορεατικής Χερσονήσου

26.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 304/2
               
            
         ΣΥΜΦΩΝΙΑ
         μεταξύ της Ευρωπαϊκής Κοινότητας Ατομικής Ενέργειας και του Οργανισμού Ενεργειακής Ανάπτυξης της Κορεατικής Χερσονήσου
         Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,
         εφεξής «η Κοινότητα», και
         Ο ΟΡΓΑΝΙΣΜΟΣ ΕΝΕΡΓΕΙΑΚΗΣ ΑΝΑΠΤΥΞΗΣ ΤΗΣ ΚΟΡΕΑΤΙΚΗΣ ΧΕΡΣΟΝΗΣΟΥ,
         εφεξής ο «KEDO»,
         Εκτιμώντας τα ακόλουθα:
         
                     (1)
                  
                  
                     Ο KEDO ιδρύθηκε βάσει της συμφωνίας, της 9ης Μαρτίου 1995, για τη σύσταση του Οργανισμού Ενεργειακής Ανάπτυξης της Κορεατικής Χερσονήσου, όπως τροποποιήθηκε στις 19 Σεπτεμβρίου 1997, μεταξύ των κυβερνήσεων της Δημοκρατίας της Κορέας, της Ιαπωνίας και των Ηνωμένων Πολιτειών της Αμερικής.
                  
               
                     (2)
                  
                  
                     Η συμφωνία που συνήφθη μεταξύ της Κοινότητας και του KEDO έληξε στις 31 Μαΐου 2015.
                  
               
                     (3)
                  
                  
                     Το εκτελεστικό συμβούλιο του KEDO, μετά την απόφασή του για την περάτωση του έργου του KEDO για πυρηνικό αντιδραστήρα ελαφρού ύδατος και την απόφαση του 2007 για την εκπλήρωση των αρμοδιοτήτων της γραμματείας με πολύ μειωμένο προσωπικό και ελάχιστες εγκαταστάσεις γραφείου, αποφάσισε να διατηρηθεί ο KEDO πέραν της 31ης Μαΐου 2015.
                  
               
                     (4)
                  
                  
                     Τόσο η Κοινότητα όσο και ο KEDO εξέφρασαν την επιθυμία να συνεχίσουν τη συνεργασία τους με στόχο την περάτωση του έργου του πυρηνικού αντιδραστήρα ελαφρού ύδατος και την ομαλή διάλυση του KEDO,
                  
               ΣΥΜΦΩΝΟΥΝ ΤΑ ΑΚΟΛΟΥΘΑ:
         
            Άρθρο 1
            Εφαρμογή των διατάξεων της προηγούμενης συμφωνίας
            Οι διατάξεις της προηγούμενης συμφωνίας μεταξύ της Κοινότητας και του KEDO, η οποία έληξε στις 31 Μαΐου 2015, παραμένουν σε ισχύ βάσει της παρούσας συμφωνίας, εκτός εάν ορίζεται διαφορετικά σε ένα από τα παρακάτω άρθρα.
         
         
            Άρθρο 2
            Συμμετοχή της Κοινότητας
            Δεν προβλέπεται χρηματοδοτική συνεισφορά της Κοινότητας στον προϋπολογισμό του KEDO βάσει της παρούσας συμφωνίας.
         
         
            Άρθρο 3
            Διάρκεια
            Η παρούσα συμφωνία παραμένει σε ισχύ από την 1η Ιουνίου 2015 έως τις 31 Μαΐου 2018 και μπορεί να ανανεωθεί πέραν της 31ης Μαΐου 2018.
         
         
            Άρθρο 4
            Έναρξη ισχύος
            Η παρούσα συμφωνία αρχίζει να ισχύει με την υπογραφή της από την Κοινότητα και τον KEDO και παράγει αποτελέσματα αναδρομικά από την 1η Ιουνίου 2015 έως τις 31 Μαΐου 2018.
         
         
            Έγινε στις Βρυξέλλες, στις είκοσι τέσσερις Οκτωβρίου δύο χιλιάδες δεκαεννέα, σε δύο πρωτότυπα.
            
               
                  Για την Ευρωπαϊκή Κοινότητα Ατομικής Ενέργειας
               
               Ditte JUUL-JØRGENSEN
            
            Νέα Υόρκη, στις τριάντα Οκτωβρίου δύο χιλιάδες δεκαεννέα, σε δύο πρωτότυπα.
            
               
                  Για τον Οργανισμό Ενεργειακής Ανάπτυξης της Κορεατικής Χερσονήσου
               
               David WALLACE